作者：陈允平
词牌/韵律：风流子

paragraphs: 阑干休去倚，长亭外、烟草带愁归。
正晓阴帘幕，绮罗清润，西风环佩，金玉参差。
深院悄，乱蝉嘶夏木，双燕别春泥。
满地残花，蝶圆凉梦，半亭落叶，蛩感秋悲。
兰屏馀香在，销魂处、憔悴瘦不胜衣。
谁念凤楼当日，星约云期。
怅倦理鸾筝，朱弦空暗，强临鸳镜，锦带闲垂。
别后两峰眉恨，千里心知。